Hierdie vers skets die ontsagwekkende waarheid wat die Vader se uiteindelike oogmerk vervul – die oogmerk wat Hy uitgespreek het voor Hy enigiets in die wêreld geskep het (Eph 1:4). Die gelowige kan alleenlik God se doel vir sy aardse lewe vervul deur tot ‘n insig te kom van Gal 2:20 deur die lering van die Gees. Slegs dan sal die gelowige tot kennis kan kom van wie hy is deur die wedergeboorte. Daar is tans ‘n menigte opregte, geredde, wedergebore gelowiges in die wêreld wat nie weet wie hulle is deur hulle wedergeboorte nie. Gevolglik kom hulle nooit tot die volheid van Christus, of die oogmerk van God vir hulle lewens nie.
Een belangrike waarheid wat uit hierdie verhouding met Lucifer na vore getree het, is dat die Vader besef het dat Hy nooit ‘n geskape wese kan vertrou om te wees soos wat Hy wou hê nie. Wat God toe beskik het, word duidelik verklaar in Efe 1:4: “… soos Hy ons in Hom uitverkies het voor die grondlegging van die wêreld om heilig en sonder gebrek voor Hom in liefde te wees…” Hy het die menslike ras uitverkies om in Christus te wees. Hy kon natuurlik nie die menslike ras maak om in Christus te wees nie. Hy sou eerder wag vir daardie gelowiges wat behoefte ervaar vir ‘n Verlosser, om deur die Heilige Gees getrek te word en te glo in die Here Jesus Christus, en sodoende hiedie verhouding met God te hê.